b'\n_START_ARTICLE_\nSCOTT Sports\n_START_PARAGRAPH_\nScott USA on sveitsil\xc3\xa4inen yritys, joka valmistaa muun muassa polkupy\xc3\xb6ri\xc3\xa4, motocross-tarvikkeita, lumilautoja ja vaatteita. Insin\xc3\xb6\xc3\xb6ri ja entinen alppihiiht\xc3\xa4j\xc3\xa4 Ed Scott perusti yrityksen vuonna 1958 ja ensimm\xc3\xa4inen tuote oli alumiinista valmistettu hiihtosauva, joka korvasi aiemmin k\xc3\xa4yt\xc3\xb6ss\xc3\xa4 olleet bambusta ja ter\xc3\xa4ksest\xc3\xa4 valmistetut sauvat. Vuonna 1970 yritys laajensi toimintaansa motocross-tarvikkeisiin ja valmisti ensimm\xc3\xa4iset suojalasinsa. 1978 yritys perusti toimiston Eurooppaan laajentaakseen markkinoitaan. Ensimm\xc3\xa4isen maastopy\xc3\xb6r\xc3\xa4n Scott valmisti vuonna 1986. Ensimm\xc3\xa4isen etujousitetun maastopy\xc3\xb6r\xc3\xa4n Scott toi markkinoille vuonna 1991 ja heti seuraavana vuonna yritys valmisti my\xc3\xb6s t\xc3\xa4ysjousitetun maastopy\xc3\xb6r\xc3\xa4n._NEWLINE_Vuonna 1993 Scott ryhtyi valmistamaan lumilautoja. Laskettelusukset tulivat yrityksen valikoimiin vuonna 1998. Ensimm\xc3\xa4isen talviurheiluun takoitetun vaatemallistonsa Scott julkisti vuonna 1997. T\xc3\xa4t\xc3\xa4 aiemmin yritys oli valmistanut jo k\xc3\xa4sineit\xc3\xa4 ja muita tarvikkeita._NEWLINE_Ensimm\xc3\xa4isen hiilikuidusta valmistetun maastopy\xc3\xb6r\xc3\xa4n Scott toi markkinoille vuonna 1995 nimell\xc3\xa4 Endorphin. Malli oli menestys ja py\xc3\xb6r\xc3\xa4ll\xc3\xa4 voitettiin useita maailmancupin osakilpailuja. T\xc3\xa4st\xc3\xa4 eteenp\xc3\xa4in Scott on pyrkinyt valmistamaan yh\xc3\xa4 kevyempi\xc3\xa4 runkoja._NEWLINE_Vuonna 2004 Scott osti suomalaiset urheiluvaatevalmistajat Yokon ja Reiman.'